cyanic-selkie/wikianc huggingface dataset:
Elkem Bjølvefossen
Historie
Verksemda vart starta opp i 19. mars 1905 under namnet Bjølvefossen A/S for å utnytta vasskrafta i Ålvik. I 1918 var Bjølvo kraftverk ferdigbygd for å gje kraft til Bjølvefossen A/S, og føretaket starta no med produksjon av kalsiumkarbid. I 1925 vart det skipa eit elektro-metallurgisk smelteverk her som produserte ferrosilisium og ferrolegeringar til internasjonal metallindustri. Firmaet Elkem overtok aksjemajoriteten i 1986, og frå og med 2000 eigde dei 100 % av aksjane.
Produksjon
Elkem Bjølvefossen har i dag ca 150 tilsette og 2 elektriske reduksjonsomnar. I tillegg til ferrolegeringane produserer smelteverket også MicroSilika, silika-støv som opphavleg var eit avfallsstoff frå produksjonen. Ved hjelp av ny reinseteknologi kan stoffet i dag nyttast både i bygningsplater, kosmetikk og kontaktlinser. Elkem Bjølvefossen produserer om lag 60.000 tonn ferdig produkt i året. Smelteverket har også energiattvinning.
Elkem Bjølvefossen i dag
Elkem Bjølvefossen er i dag (2014) i full drift med 2 ovnar og har store planar for tida fremover.
Fylkesveg 336 i Hedmark
Fylkesveg 336 i Hedmark går mellom Gaustad og Magnor torv i Eidskog kommune. Vegen er 2,8 km lang.
Filmen Inside Out
Inside Out (norsk tittel: Innsiden ut) er ein amerikansk dataanimert filmkomedie frå 2015, produsert av Pixar Animation Studios og utgjeven av Walt Disney Pictures. Han vart regissert av Pete Docter i samarbeid med Ronnie del Carmen, med eit filmmanus skrive av Docter, Meg LeFauve og Josh Cooley, etter ei historie av Docter og del Carmen. Filmen går føre seg i hugen til den unge jenta Riley, der fem personleggjorde kjensler, Glede, Sorg, Frykt, Sinne og Mothug, prøver å leie henne gjennom livet medan ho og foreldra sine tilpassar seg nye omgjevnader etter å ha flytta frå Minnesota til San Francisco.
Fagerfredlaus
Fagerfredlaus (Lysimachia punctata) er ei fleirårig plante i fredlausslekta i nøkleblomfamilien, som kan bli opp til 70 cm høg. Den har gule blomstrar med fem halvvegs klokkedannande kronblad, som inst i blomsterbotnen er oransje-raude. Blomstrane sit i dei øvste bladhjørna og oppover heile toppen av stilken.
Blada er mørkt grøne, spisse og relativt slanke og lange, og står ofte to og to i ein krans om stengelen. Fagerfredlaus trivst som hageplante og i fuktig mark i skogbryn og på myr og enger. Den veks hovudsakleg på Austlandet.
Fagerfredlaus liknar mykje på fredlaus (Lysimachia vulgaris), men fagerfredlaus har meir bladfylte blomsterkransar med blad heile vegen opp parallelt med blomstrane heilt til topps i stilken. Den har òg svareprikka undersider på blada. Blada er òg meir slankt lansettforma enn hos fredlaus.
Fly on the Wings of Love
«Fly on the Wings of Love» ('fly på kjærleikens venger'), også kjend som «Smuk som et stjerneskud», er ein dansk popsong som vann Eurovision Song Contest 2000 for Danmark. Songen vart framført av duoen Olsen Brothers og var komponert av Jørgen Olsen, ein av dei to medlemmane i gruppa. Sigeren var den andre Danmark hadde hatt i Eurovision Song Contest, og sigeren kom overraskande på både veddemålsbyrå og ekspertar. Likevel vart songen og det påfølgjande albumet til gruppa store suksesser over heile Europa. I Noreg nådde «Fly on the Wings of Love» ein femteplass på VG-lista, mens albumet Wings of Love toppa VG-lista seks veker på rad.
Eurovision Song Contest
Brørne Olsen, beståande av brørne Jørgen og Niels «Noller» Olsen, hadde ein lang musikalsk karriere bak seg i Danmark då dei deltok Dansk Melodi Grand Prix i 2000. Med songen «Smuk som et stjerneskud» vann dei ein overlegen siger i den danske finalen i København 19. februar. Songen ble dimed det danske bidraget til Eurovision Song Contest i Stockholm laurdag 13. mai same år.
I forkant av den internasjonale finalen endra brørne namn til Olsen Brothers, og songen vart omsett til engelsk med tittelen «Fly on the Wings of Love». Songen var det 14. bidraget på scena av 24 bidrag, og dei to brørne stilte på scena med kvar sin gitar og fire støttevokalistar. Under framføringa var det ekstatisk stemning i Globen, og dei to brørne vart så overvelda av den varme responsen frå salen at dei smilte og lo fleire gongar under framføringa.
I finalefeltet stilte ei rekkje land med unge artistar og tidsriktige låter, og Danmark var ikkje sett på som ein muleg vinner før finalen. Men under avrøystinga tok Danmark leiinga frå start og vann til slutt klart med 195 poeng – 40 poeng framfor Russland på andreplass. «Fly on the Wings of Love» fekk 12 poeng frå åtte land og 10 poeng frå sju land. Norske TV-sjåarar gav 10 poeng til Danmark.
Etter Eurovision
Den uventa sigeren førte til stor jubel i Danmark, som ikkje hadde vunne Eurovision Song Contest sidan 1963 med «Dansevise». Songen vart også ein større kommersiell suksess enn vinnarlåtane åra før, og i Sverige selde singelen til platina. I Noreg låg songen fire veker på VG-lista med ein femteplass som høgaste plassering. Også albumet Wings of Love selde bra og toppa VG-lista i seks veker.
Sølvvinnaren Russland prøvde å få det danske bidraget diska, sidan Danmark hadde brukt ein vocoder under delar av sin framføring. Vocoderen «smelta» samen stemma til Jørgen Olsen med gitaren og skapa ein slags forvrengt stemme-effekt. Men EBU avviste den russiske protesten.
Andre versjonar
Fleire eurodance-grupper har laga eigne versjonar av «Fly on the Wings of Love».
Fylkesveg 337 i Hedmark
Fylkesveg 337 i Hedmark går mellom Magnor Glassverk og Svensrud i Eidskog kommune. Vegen er 2,4 km lang.
Mast Hill
Mast Hill er ein ås 14 meter over havet ved vestenden av Stonington Island ved Marguerite Bay, på vestsida av Den antarktiske halvøya. Han vart kartlagd av gruppa frå East Base frå U.S. Antarctic Service, 1939–41, som reiste ei flaggstong på toppen og bygde basen sin like nordaust for åsen.
Statfjordformasjonen
Statfjordformasjonen er ein geologisk lagpakke av sand med innslag av kol i Nordlege Nordsjøen, frå 170 m til meir enn 250 m tjukke alluviale-, sump- og kanalavsetningar frå tidleg juratida. Han er ein viktig kjeldebergart for olje og typeområdet er Statfjordfeltet.
Hans Henrik Rode
Hans Henrik Rode var ein norsk offiser, son av major Georg Frederik Rode og Wilhelmine Stockfleth. Han var far til Frederik Rode.
Etter militær utdanning ved Landkadetakademiet i København fekk han stilling som lærar og offiser ved akademiet i Rendsburg. I 1809 fulgte han prins Frederik av Hessen til Noreg som medlem av generalstaben.
Han var til stades ved stormannsmøtet på Eidsvoll den 16. februar 1814.
Livet til Rode er skildra i ein trilogi av Sissel Lange-Nielsen i bøkene Enhjørningen og rosen, Tryllefløyten og Den norske løve. Rode var tippoldefar hennar.
Boots Randolph
Homer Louis «Boots» Randolph III var ein amerikansk musikar som er best kjend for saksofonhitten «Yakety Sax» frå 1961 (som vart signaturlåten til Benny Hill). Randolph var ein tor del av «Nashville Sound» det meste av karrieren sin.
Biografi
Randolph var fødd i Paducah i Kentucky, og voks opp i Cadiz i Kentucky, medan han gjekk på vidaregåande skule i Evansville i Indiana. Mot slutten av andre verdskrigen spelte Boots Randolph saksofon, trombone og vibrafon i United States Army Band. Etter tenesta i hæren spelte han i Dink Welch's Kopy Kats i Decatur i Illinois, frå 1948 til 1954. Han budde ei kort stund i Louisville i Kentucky, før han drog attende til Decatur for å starte si eiga gruppe. Han reiste frå Decatur i 1957.
I løpet av den over førti år lange karrieren, spelte Randolph på hundrevis av stader i lag med artistar innan pop, rock, jazz og country. Han spelte på mange innspelingar med Elvis Presley og spelte på filmmusikken til fleire av filmane til Presley, mellom anna songen «Return to Sender».
Randolph spelte for Monument Records i Nashville og spelte på Roy Orbison-hitten «Mean Woman Blues» i 1963. Han spelte òg på «Little Queenie» av REO Speedwagon, «Java» av Al Hirt, «Turn On Your Love Light» av Jerry Lee Lewis og «Rockin' Around the Christmas Tree» av Brenda Lee. Han deltok på mange av innspelingane til gitaristen Chet Atkins.
Som soloartist fekk Randolph fire singlar på topp 100 mellom 1963 og 1967. Den mest suksessrike av desse var «Yakety Sax», som nådde 35. plassen i 1963 og låg på lista i ni veker. Randolph hadde òg suksess på albumlista til Billboard, med fjorten plasseringar mellom 1963 og 1972. Boots With Strings frå 1967 nådde 36. plassen og låg inne på lista i nesten to år.
I 1977 opna Randolph ein suksessrik klubb i Nashville kalla Printer's Alley. Han var òg ofte å sjå på fjernsynsprogrammet Hee Haw.
Den 3. juli 2007 døydde Randolph på Skyline Medical Center i Nashville, etter hjerneblødning. Det siste soloalbumet hans, A Whole New Ballgame, kom ut berre ein månad før, 12. juni 2007.
Punktkjelde
Ei punktkjelde er ei idealisert energikjelde med ein viss posisjon og utan noko utstrekking. Punktkjelder vert nytta i matematiske modellar, der dei kan tilnærmast som eit matematisk punkt slik at ein kan gjere forenkla analysar.
Sylvain Guillaume
Aktiv
Guillaume debuterte i verdscupen i kombinert i 1988 med ein 12. plass i slutten av mars månad. Nokså nøyaktig eitt år seinare gjorde han sin klart beste prestasjon til dess, då han vart nummer fire i Thunder Bay i Canada.
Punktkjelde
Den faktiske kjelda treng ikkje vere fysisk liten, om ein kan sjå bort frå storleiken i forhold til lengdeskalaen i problemet. Til dømes kan stjerner handsamast som punktkjelder i astronomien, sjølv om dei i røynda er langt større enn jorda. Når lyset stråler radielt utover følgjer det prinsippet om at energibevaring at lysintensiteten minkar proporsjonalt med kvadratet av avstanden. Om ein kjenner lysstyrken til kjelda, kan ein då frå den observerte lysstyrken rekne ut avstanden til lyskjelda.
Sylvain Guillaume
Aktiv
Etter to svake sesongar presterte Guillaume på eit heilt anna nivå då vinterleikane 1992 gjekk av stabelen i heimlandet og Albertville. Her vann han sølvmedaljen i kombinert, landsmannen Fabrice Guy vann rennet og vart olympisk meister. I lagtevlinga vart Frankrike nummer fire. Dei neste to sesongane var Guillaume ikkje i stand til å måle seg mot den ypparste verdseliten i øvinga. Han vart likevel såpass bra som nummer ni under OL på Lillehammer i 1994.
Også i 1995-sesongen hamna han nede på resultatlistene i verdscupen, men overraska stort og tok bronsen under VM 1995 i Thunder Bay, berre norske Fred Børre Lundberg og finske Jari Mantila var betre.
Guillaume vann den 20. januar 1996 sitt einaste verdscuprenn, med Kenji Ogiwara og Knut Tore Apeland på dei neste plassane. I ski-VM 1997 i Trondheim vart han nummer 19. Under OL 1998 i Nagano var Guillaume med på det franske laget som fekk bronse i lagtevlinga. Sjølv kom han på niandeplass i det individuelle rennet undr olympiaden, same plasseringa fekk han i normaløvinga i ski-VM 1999 i Ramsau.
Dei siste tre år han var aktiv, 2000-02, var han på ingen måte i stand til å hamle opp mot verdseliten i kombinert.
Rissaraset
Rissaraset var eit ras som gjekk i tidlegare Rissa kommune (no Indre Fosen kommune) i Trøndelag den 29. april 1978. Kvikkleireraset var det største som råka Noreg på 1900-talet då over 20 hus og gardsbruk vart teke av raset og ein person omkom.
Junior Eurovision Song Contest 2021
Junior Eurovision Song Contest 2021 (JESC 2021) var den 19. gongen Junior Eurovision Song Contest vart arrangert. Tevlinga vart arrangert i La Seine Musicale i Paris i Frankrike, etter at Valentina vann tevlinga i 2020 med songen «J'imagine». Dette var fyrste gongen at Frankrike arrangerte Junior Eurovision Song Contest. Finalen vert arrangert 19. desember 2021. Programleiarar for Junior Eurovision Song Contest 2021 er Élodie Gossuin, Olivier Minne og Carla Lazzari
Lancaster Hill
Lancaster Hill er ein ås ved sørsida av munningen av Troozbreen, på vestkysten av Graham Land. Han vart først kartlagd av Den franske antarktisekspedisjonen under Charcot, 1908-10. Han vart namngjeve av United Kingdom Antarctic Place-Names Committee (UK-APC) i 1959 etter sir James Lancaster, ein engelsk sjømann i East India Company som var den første til å innføre fruktjuice på skipa for å hindre skjørbuk, i 1601.
Junior Eurovision Song Contest 2021
19 land deltok i tevlinga. Albania, Irland, Italia, Nord-Makedonia og Portugal var alle tilbake til Junior Eurovision Song Contest etter å ha stått over fjorårets tevling på grunn av koronaviruspandemien. Armenia, Aserbajdsjan og Bulgaria returnerte også tilbake i Junior Eurovision Song Contest etter å ha sist deltekne i høvesvis 2019, 2018 og 2016. Kviterussland var for fyrste gong sidan byrjinga av Junior Eurovision Song Contest ikkje med. Årsaka var at den kviterussiske kringkastaren BTRK vart utestengd frå Den europeiske kringkastingsunionen (EBU) 1. juli 2021. Kviterussland kan ikkje deltake i tevlinga før BTRK vert atteropptekne som EBU-medlem, eller dersom ein annan kviterussisk kringkastar vert medlem av unionen.
Vinnaren av tevlinga vart Armenia med songen «Kami Kami», framført av Maléna Fox. Dette var den andre sigeren til Armenia i Junior Eurovision Song Contest, etter å ha vunne i 2010. Polen, Frankrike, Georgia og Aserbajdsjan utgjorde resten av topp fem. Aserbajdsjan fekk si beste plassering i Junior Eurovision Song Contest med sin femteplass.
Visuell design
Temaet og slagordet for tevlinga, Imagine, vart presentert 20. mai 2021 under ein pressekonferanse i Rotterdam, Nederland i samband med Eurovision Song Contest 2021. Slagordet vart vald som ein referanse til vinnarsongen frå året føre, «J'imagine», i tillegg til å oppmuntre barn til å vere kreative og følgje sine draumar.
Programleiarar
17. november 2021 vart det offentleggjort at tevlinga skulle leiast av tre programleiarar: den fransk-belgiske skodespelaren og tv-programleiaren Olivier Minne, modell, radio- og tv-programleiar og politikar Élodie Gossuin og artisten Carla Lazzari, som representerte Frankrike i Junior Eurovision Song Contest i 2019.
Rissaraset
Om raset
Fem minutt seinare gjekk det siste store raset som tok med seg gardane og eigedomane Fissrønning Ytre, Fissrønning, Rydningen, Nylund, Trøen, Stensli og Åslund. Seinare forsvann eigedomen Stensli i eit av dei mange etterrasa. Sjølve raset var over klokka 14.55, 45 minutt etter at det starta.
Øydeleggingar
5–6 millionar kubikkmeter leire rasa ut frå eit område på 330 mål og etterlét ein raskant på 1,5 kilometer. Åtte gardsbruk på over 50 dekar, sju bruk på under 50 dekar, to bustadeigedomar, ei hytte og eit grendehus forsvann heilt eller delvis i leirmassane. I alt mista 32 personar alt dei åtte i leirraset, medan 32 år gamle Solvor Halten Eriksson omkom i raset.
Raset gjorde òg store materielle skadar på tettstaden Leira på motsett side av Botnen, då ein tre meter høg tsunami slo inn kort tid etter at hovudraset gjekk.
Film av raset
Smalfilmamatørane Kjell Karlsen og Knut Singstad filma raset, som var første gongen i historia at eit kvikkleiresras vart festa til film. Karlsen drog ned til Botnen då det byrja å rase, medan Singstad stod i åskanten på motsett side. Etter kvart som raset utvikla seg, sprang Karlsen for livet med raskanten like etter. Filmane blir brukt av NGI i deira rasførebyggande arbeid og til opplysing, og blir framleis vist på ulike fjernsynskanalar verda over.
Minnesmerke for Rissaraset i 1978
I samband med markeringa av at det i 2003 var 25 år sidan raskatastrofen, vart det reist eit minnesmerke i rasgropa. Informasjonstavle står òg ved Reins kloster. Ved riksvegen gjennom Reinsgrenda og ved Rein kyrkje er det sett opp vegvisarar til minneområdet.
Tampenområdet
Tampenområdet er ein fiskebanke og eit olje- og gassfelt nordaust for Shetlandsøyane i nordlege Nordsjøen med ei djupne på kring 200 meter.
Olje- og gassfelta i Tampenområdet er Snorrefeltet, Sygnafeltet, Gullfaksfeltet, Statfjordfeltet, Tordisfeltet, Gullfaks Sør, Statfjord Nord, Vigdisfeltet, Kvitebjørnfeltet, Statfjord Øst og Visundfeltet. På britisk sokkel ligg Murchisonfeltet som òg strekkjer seg inn på Tampenområdet.
Al-Jarushiya
al-Jarushiya (arabisk الجاروشية) er ein palestinsk landsby i Tulkarm guvernement vest på Vestbreidda, seks kilometer nord for Tulkarm. I følgje Palestinsk statistisk sentralbyrå hadde al Jarushiya eit folketal på kring 907 innbyggjarar i 2006. 8,4 % av folkesetnaden i al-Jarushiya var flyktningar i 1997. Helsesenter for dei kringliggande landsbyane ligg i al-Jarushiya.
Fylkesveg 339 i Hedmark
Fylkesveg 339 i Hedmark går mellom Ilagsmoen og Ilag i Eidskog kommune. Vegen er 1,6 km lang.
Thal
Thal er eit stort ørkenområde i Panjab i Pakistan, hovudsakleg mellom elvene Jhelum og Indus ved Pothohar-platået. Han er rundt 300 km lang, med ei breidd som varierer mellom 30 og 110 km. Geografisk minner han om ørkenane Cholistan og Thar.
Innan ørkenen finst distrikta Bhakkar, Khushab, Mianwali, Jhang, Layyah og Muzaffargarh. Større byar her er Bhakkar, Khushab, Mianwali. Mindre byar er Dullewala, Darya Khan, Lawa, Leiah og Piplan.
The Good Dinosaur
The Good Dinosaur (norsk tittel: Den gode dinosaur) er ein amerikansk dataanimert dramafilm frå 2015, produsert av Pixar Animation Studios og utgjeven av Walt Disney Pictures. Han er regissert av Peter Sohn og skriven av Meg LeFauve frå ein original idé av Bob Peterson. Filmen er sett til ei alternativ historie der dinosaurane aldri vart utrydda og følgjer den unge og skygge Apatosaurusen Arlo, som møter eit menneske medan han reiser gjennom eit karrig og farleg landskap. Stemmeskodespelarar i filen er Raymond Ochoa, Jack Bright, Sam Elliott, Anna Paquin, A.J. Buckley, Steve Zahn, Jeffrey Wright og Frances McDormand.
Thal
Det lokale språket i Thal er siraiki, og den største folkegruppa er siraikiar. Panjabi er også utbreidd. Området er i dag hovudsakleg muslimsk, men før delinga av Britisk India og Panjab i 1947 hadde området store hindu- og sikhgrupper.
Megalestris Hill
Megalestris Hill er ein klipperik ås, 35 moh, sør på Petermann Island i Wilhelm Archipelago. Han vart først kartlagd og namngjeven av Den franske antarktisekspedisjonen, 1908–10. under Charcot. Megalestris er ein tidlegare artsnamn for sørjo.
Resolution av 38 Special
Resolution er det tiande studioalbumet til det amerikanske southern rock-bandet 38 Special, gjeve ut i 1997. Det var det første albumet deira på seks år, etter Bone Against Steel.
Salslister
Singlar – Billboard (USA)
Reidar Aarskog
Reidar Aarskog er ein norsk tidlegare stavhoppar frå Uggdal i Tysnes kommune. Han sette norsk rekord i øvinga i 1973. Gjennom ti sesongar på topplan sanka Aarskog 6 sølvmedaljar og 2 bronsemedaljar i stavhopp under dei norske meisterskapane 1971 til 1980. Han var medlem i Fana Idrettslag frå 1970 og IL i BUL frå 1976.
I fyrste halvdelen av 1970-åra utfordra Aarskog Wilhelm Sorteberg om å vere landets bestemann i stavhopp, etterkvart møtte han ein like sterk motstandar i Bertil Reppen. Aarskog forbetra seg frå 4,30 meter i 1971 til 4,50 m i 1972. 24. juni 1973 sletta han den ni år gamle noregsrekorden til Kjell Hovik på 4,70 meter. Aarskog svinga seg då over 4,81 m i Beitstad. Nøyaktig ein månad seinare byrja Wilhelm Sorteberg si 16 år lange periode som norsk rekordhaldar i stavhopp.
Aarskog la opp i 1980, etter ein sesong der 4,50 m var hans beste prestasjon.
Potensial i fysikk
Potensial er ein matematisk og fysisk storleik som blir brukt til å skildre visse eigenskapar ved kraftfelt, til dømes elektrisk felt og tyngdefelt. Omgrepet kjem av potensiell energi, stillingsenergi, som ein lekam får når det til dømes blir løfta i tyngdefeltet.
Elektrisk potensial
Med potensialet i eit punkt i eit elektrisk felt meiner ein det arbeid som må til for å føre ein lekam med positiv ladningseining inn i feltet og fram til punktet frå ein posisjon der lekamen har null potensiell energi. Elektrisk potensial er stillingsenergi per ladningseining. Eininga for elektrisk potensial er joule/coulomb = volt. Spenninga mellom to punkt i eit elektrisk felt er lik differansen mellom potensiala i punkta, og eininga for spenning blir difor òg volt.
Tyngdepotensialet
Tyngdepotensialet i eit punkt i eit tyngdefelt er stillingsenergi per masseeining. I eit tyngdefelt er potensialskilnaden mellom to punkt lik arbeidet som blir utført på ein lekam med 1 masseeining (1 kilogram) når det blir flytta frå det eine punktet til det andre.
Alle punkt med same potensial i eit felt dannar ei potensialflate eller nivåflate. Nemninga potensial blir brukt med liknande eller tilsvarande definisjonar i magnetisk potensial, termodynamisk potensial, kjemisk potensial og anna.
Susanna Happonen
Susanna Happonen er ein norsk forfattar og sceneteknikar.
Happonen arbeider ved Hålogaland teater i Tromsø og har gått forfattarstudiet ved Universitetet i Tromsø. Ho debuterte som forfattar i 2013 med diktsamlinga Vi.
Ulf Guttormsen
Guttormsen utdanna seg ved yrkesskule og tekniske skular, både i heimbyen og eitt år i Stavanger. Han var læregut 1958-61 og mekanikar 1961-65 ved Ørens mekaniske verksted i Trondheim. Frå 1968 til -74 var han så reparatør hos Siemens A/S si avdeling i Trondheim.
Den lange perioden 1974-2000 arbeidde Guttormsen som fagforeiningsleiar. Fyrst var han i fire år distriktssekretær ved LO-kontoret, dei neste ti åra tente han Norsk Jern- og Metallarbeiderforbund i tilsvarande stilling. Frå 1988 til 2000 var han regionssekretær Fellesforbundet.
Guttormsen representerte Arbeidarpartiet i Sør-Trøndelag fylkesting frå 1984 til 1991, siste fireårsbolken med plass i fylkesutvalet. Gjennom stortingsvalet 1989 kom Guttormsen inn på Stortinget, der han vart verande i åtte år, etter attval i 1993. Han var 1989-93 medlem i Kyrkje- og undervisningskomitéen og 1993-97 medlem i Næringskomiteen. Den siste fireårsbolken var han også sekretær i Odelstinget.
Fylkesveg 341 i Hedmark
Fylkesveg 341 i Hedmark går mellom Pramhusseter og Holseterbakken i Eidskog kommune. Vegen er 3,5 km lang.
Tees-Exelinja
Tees-Exelinja er ei imaginær linje som kan trekkast over Storbritannia som grovt skil låglands- og høglandsregionane i landet.
Linja går frå munningen til elva Tees mellom Redcar og Hartlepool nordaust i England til munningen av elva Exe i Devon i sørvest. Låglandet dominerer aust for linja, og høgland i vest. Områda vest for linja tenderer òg til å ha eit våtare klima enn dei i sør og aust.
Vest og nord for denne linja består berggrunnen av eldre, harde bergartar, i det alt vesentlege tilhøyrande dei kaledonske og hercynske foldesonene frå oldtida itl jorda. Landskapet her er høgare og meir kupert enn i dei søraustre delane av landet, som er bygd opp av blaute, relativt flattliggande sedimentære bergarter frå mellomalderen til jorda og tertiær. Landskapet her er meir ope og høgdeskilnadane langt mindre enn i nordvest.
Musikalsk instrumentering
Instrumentering (også instrumentasjon) er fordeling av stemmer på dei enkelte musikkinstrumenta i ein musikalsk komposisjon. For orkesterverk kan ein også snakke om orkestrering. Teorien om instrumentering vert kalla instrumentasjonslære.
Gaston Tissandier
Gaston Tissandier var ein fransk vitskapsmann, flygepioner, forfattar og redaktør. Han gjennomførte fleire flygingar med varmluftsballong, mellom anna då han kom seg ut frå det kringsette Paris i 1870, skipa saman med broren Albert Tissandier vekebladet La Nature, og skreiv ei rekkje populærvitskaplege bøker og ungdomsbøker.
Biografi
Gaston Tissandier vart fødd i Paris i 1843. Han studerte kjemi, og vart i 1864 utnemnd til leiar for forsøkslaboratoriet til Union nationale. Her fekk han også interesse for meteorologi, som var årsaka til at han tok til med flyging.
Fyrste ballongturen vart gjort i 1868 i Calais saman med Claude-Jules Dufour, og i 1875 sette han høgderekord, då han i lagmed Joseph Croce-Spinelli og Théodore Sivel kom opp i 8600 meters høgd. Båe dei to medreisande døydde av oksygenmangel i den tynne lufta. Tissandier overlevde, men vart døvhøyrd. I 1883 utstyrte han eit luftskip med ein elektrisk motor, og laga slik det fyrste luftfartøyet med elektrisk framdrift.
Tissandier var visepresident i det franske luftskipselskapet, professor hjå Association polytechnique, og medlem av den franske Æreslegionen. I 1873 skipa han det vitskaplege veketidsskriftet La Nature, som han sat som redaktør for fram til 1896. Tissandier døydde i Paris i 1896.
Fylkesveg 342 i Hedmark
Fylkesveg 342 i Hedmark går mellom Jerntjernbråten og Pramhus i Eidskog kommune. Vegen er 7,8 km lang.
Gine Cornelia Pedersen
Gine Cornelia Pedersen er ein norsk forfattar og skodespelar.
Pedersen studerer ved Statens teaterhøgskole. Ho debuterte som forfattar i 2013 med romanen Null, som ho fekk Tarjei Vesaas' debutantpris for.
Randverdi
Ein randverdi er verdien av ein matematisk eller fysisk storleik på randa eller overflata av eit område. I fysiske problem er randverdien ofte gjeve til dømes for temperatur, elektrisk potensial og liknande. Ut frå randverdiane kan storleiken ofte bereknast for resten av området, eit såkalla randverdiproblem.
Tonnesgrotta
Tonnesgrotta eller Hellerhulen er ei grotte i Tonnes i Lurøy kommune i Nordland. Tonnesgrotta er 180 meter lang og har underlag av raud sand.
Trefoldighet kyrkje i Arendal
Trefoldighet kyrkje (Trefoldighetskirken eller Treeinigskyrkja) er ei krosskyrkje i Arendal kommune i Agder.
Dette er den tredje hovudkyrkja for Arendal — og den tredje som er vigd til treeininga. Kyrkja er eit landemerke på Tyholmen og har eit tårn som rager 87 meter i været. Krossarmane (tverrskipa) er breie, men nokså korte, og kyrkja kan for mange sjå ut som ei langkyrkje utanfrå. Sjølv om Christian Fürst vert kreditert som arkitekt for kyrkja, vart mange av detaljteikningane og det meste av interiøret teikna av Egon Schmüser, som var studiekamerat av Fürst, og som hadde rollen som byggeleiar.
Som sokkel for kyrkja i det bratte terrenget er ein basarhall. Det har gjennom åra vore store problem med frostsprenging på teglsteinen i denne og i kyrkjefasaden. Mykje av fasadesteinen har vorte skifta ut, og i 2005 reiv ein heile basarhallen og bygde ein ny basar etter dei same teikningane.
Inventar
Etter eit økonomisk krakk i 1886 måtte ein utsette nokre av planana når det gjaldt inventar. Altartavla er difor ti år yngre enn kyrkja. Biletet er måla av August Eiebakke og har tittelen «Jesus velsigner de elleve apostler før sin himmelfart». Preikestolen og døypefonten var laga av snikkar H.P. Larsen etter teikningane til Schmüser. Kyrkja fekk nytt orgel i 2010.
Patroclus Hill
Patroclus Hill er ein avrunda, snødekt ås, 760 moh, skild av eit lågt skard frå nordvestsida av Mount Achilles i Achaean Range på Île Anvers i Antarktiske Arkipel. Han vart kartlagd av Falkland Islands Dependencies Survey (FIDS) i 1955 og vart namngjeven av United Kingdom Antarctic Place-Names Committee (UK-APC) etter Patroclus, følgjesveinen og den gode venen til Akilles i Illiaden av Homer.
Trefoldighet kyrkje i Arendal
Kyrkjegard
Tidlegare var det kyrkjegard på Tyholmen, men i dag er hovudkyrkjegarden for Arendal by eit par kilometer unna.
Relaksasjon
Relaksasjon er eit samleomgrep for prosessar i fysikk som består i at einkvan verknad forsvinn med tida etter at årsaka er borte, og utan at det oppstår svingingar.
Stensjön i Tyresta
Stensjön inngår i Åvaån-vassdraget, og uløpet skjer via Lanan, som eigenleg er ei oppdemmet vik som fører til ei damsluse overfor Nedre dammen. Ved Nedre Dammen ligg Stensjödal, som er ein bygning frå 1700-talet, då det var både kvern og sag her, forutan uthus og bustader. Elva renn vidare forbi Åvas kvernruinar, og ei gammal bru der Åvavägen tidlegare kryssa elva. Åvaån slynger seg gjennom eit vent kulturlandskap med beiteenger og slåtteenger fram til byggefeltet Åva, der han til slutt munnar ut i Åvaviken og Austersjøen.
Stensjöns tilløp kjem frå, omfram avrenning frå den omkringliggande skogen, frå Löpanträsk i vest og frå Mörtsjön i nord. Eit nordvestleg tilløp kjem òg frå Årsjöbäcken som går frå Årsjön. På det stupbratte berget nord for innsjøen, ligg fortidsborga Stensjöborg. Det er gjort funn av fleire buplassar frå steinalderen på berga rundt heile innsjøen.
Fylkesveg 343 i Hedmark
Fylkesveg 343 i Hedmark går mellom Matrand og Skotterud i Eidskog kommune. Vegen er 5,5 km lang.
Ingeborg Lyche
Ingeborg Bertha Lyche, fødd Aas, var ein norsk embetsmann, fødd i Østre Toten. Ho var ei tid gift med Karl Lyche.
Teufelshöle Pottenstein
Teufelshöle Pottenstein (tysk for Djevelgrotta) er ei drypsteinsgrotte ved Pottenstein i Fränkische Schweiz i Bayern i Tyskland.
Ho er ei av dei største dryppsteinsgrottene i Europas og er kring 3 km lang med digre stalagmittar og stalaktittar.
Kring 800 meter av grotta er open for publikum. Grotta har elektrisk lys og vart opna for publikum i 1923, etter at ho vart oppdaga året før.
Thévenin-ekvivalent
For å få størst muleg spenning over lasten må Thévenin-mostatanden vera liten i høve til lastmotstanden:.
Døme
Ein audioeffektforsterkar med ein Thévenin-motstand, òg kalla «utgangsmotstand» eller «indre motstand», på 100 m\Omega, er kopla til ein høgtalar med nominell impedans på 5 \Omega. Om effektforsterkaren genererer ei Thévenin-spenning på 10 V, vil spenninga over høgtalaren vera på 9,8 V. Om lastmotstanden hadde vore på 1 \Omega ville spenninga over lasten vorte redusert til 9,1 V. Vi finn Thévenin-ekvivalenten til forsterkaren ein gong for all, men kan endra lastmotstanden for å studera den resulterande spenninga over han.
Finding Dory
Finding Dory (norsk tittel: Oppdrag Dory) er ein amerikansk dataanimert eventyrfilm frå 2016, produsert av Pixar Animation Studios og utgjeven av Walt Disney Pictures. Han er regissert av Andrew Stanton i samarbeid med Angus MacLane. Filmen er ein oppfølgjar til 2003-filmen Finding Nemo. Stemmeskodespelarane Ellen DeGeneres og Albert Brooks returnerer i rollene frå den førre filmen, Hayden Rolence erstattar Alexander Gould i stemma som Nemo, medan Ed O'Neill, Kaitlin Olson, Ty Burrell, Diane Keaton og Eugene Levy gjev stemme til nye karakterar. Filmen handlar om den gløymske fisken Dory som reiser for å sameine seg med foreldra sine.
Burnside på New Zealand
Burnside er ein forstad i Christchurch på New Zealand. Han ligg søraust for Christchurch International Airport. Som dei fleste andre forstadar i Christchurch, har han ingen klårt definerte grenser.
Historie
Burnside var opphavleg ein del av ein farm, tilnærma 6,9 km² i areal, som var eigedommen til den tidlege nybyggjaren William Boag, som kom til staden i 1851 frå Perthshire. Han vart oppkalla etter dei små bekkene som danna kjelda til Waimairi Stream. Namnet «Burnside» vart offisielt gjeve til staden av Waimairi County Council i 1959.
Forstad
I Burnside ligg ein sentral park (Burnside Park), og dei to sentrale gatene er Memorial Avenue og Greers Road. Her ligg også ein mindre park (Jellie Park) overfor Burnside High School ved Greers Road.
Khisarja
Khisarja (bulgarsk Хисаря) er ein by og ein kommune i provinsen Plovdiv i Bulgaria. Kommunen omfattar byen Khisarja og 11 andre busetnader.
Kommunen har eit areal på 549 km2. Ved folketeljinga i 2011 hadde kommunen 12 600 innbyggjarar, medan sjølve byen hadde 7 128 innbyggjarar.
Dei største busetnadene i kommunen er:
Fylkesveg 344 i Hedmark
Fylkesveg 344 i Hedmark går mellom Harstad og riksgrensa ved Kulblikk i Eidskog kommune. Vegen er 4,3 km lang.
Arnor jarlaskald
Arnor Tordsson jarlaskald (norrønt Arnórr Þórðarson jarlaskáld) var ein islandsk skald som var fødd omkring 1012 og truleg døydde han ein gong i 1070-åra.
Bakgrunn
Han kom fra Hitarnes på Vest-Island og var son av bonde og skald Tord Kolbeinsson (fødd 974) og Oddny «øy-ljos» (eykyndill) Torkjellsdotter. Mellom Tord og Bjørn Arngeirsson var det ein langvarig strid, som er omtala i islendingasoga om Bjørn Hitdølakjempe (Bjǫrn Hítdœlakappi). Arnor er nemnd både i denne soga og i «Soga om Grette Åsmundsson». Han skal ha vore gift med ein slektning av orknøyjarlen Ragnvald jarl, slik han sjølv nemner i ei strofe i arvekvadet «Ragnvaldsdråpa» (sjå ref.), der han seier: Han skal òg ha hatt nokre born som vi ikkje kjenner namnet på.
Damask
Damask er fint mønstra stoff av silke, ull, bomull eller lin. Damask er som regel einsfarga vev, der mønsteret kjem fram ved matte og blanke flater. Dersom stoffet blir snudd vil mønsteret koma fram motsett. Damask har derfor inga eigenleg fram- eller bakside. Opphavleg viste omgrepet til praktstoff frå Damaskus. Ein bruker ofte stoffet til dukar, og til liv på bunad.
Arnor jarlaskald
Bakgrunn
Arnor reiste som handelsmann og farmann mellom Island og fastlandet. Han var ofte på Orknøyane der han gjorde dikt til orknøyjarlane Torfinn Sigurdsson og Ragnvald Brusesson og difor fekk han tilnamnet «jarlaskald».
Damask
Damaskteknikken krev at ein set opp vevstolen på ein spesiell måte. Ofte blir det brukt ein eigen damaskvevstol. Det er måten ein vekslar mellom innslagstrådane og renningstrådane som gjev stoffet det særprega mønsteret.
Arnor jarlaskald
Bakgrunn
Omkring år 1046 kom han til Noreg og var hos kongane Magnus den gode og Harald Hardråde. Før denne tida, omkring 1030, var han truleg òg ei tid hos kong Knut den store i England.
Damask
Franskmannen Joseph Marie Jacquard fann på 1700-talet opp ein vevstol som var betre eigna til damaskvev. Vevstolen har fått namnet jacquard-vevstol etter han, og på fransk og engelsk blir damask kalla for jacquard. I dag kan ein framstilla damask rimeleg på data-drivne jacquardvevstolar.
Arnor jarlaskald
Skaldskap
Arnor Jarlaskald høyrer til mellom dei kristne skaldane og han er rekna mellom dei fremste av dei norrøne skaldane i det ellevte hundreåret. Mange av dikta hans er sitert i kongesogene, særleg i soga om Magnus den gode. Han skal ha skapt eit nytt versemål, Hrynhenda, som han nytta i ei dråpa til kong Magnus den gode.
I dei to dikta til kong Magnus finn vi for første gong i norrøne skaldekvad, namnet «joms» (jomi), som er knytt til Jomsborg.
Desse dikta av Arnor Jarlaskald er kjende:
Notar
<references group="Note"/>
Svartsjön i Hanveden
Svartsjön, òg kalla Svarttjärn, er ein liten innsjø i den delen av Hanveden som ligg i Haninge kommun på Södertörn, sør for Stockholm, og i landskapet Södermanland.
Innsjøen ligg i Natura 2000-området «Hanveden», som utgjer delar av skogsområdet Hanveden, som ligg på grensa mellom kommunane Haninge og Huddinge. Nokre hundre meter nordaust for Svartsjön ligg Paradisets naturreservat.
På nordsida av Svartsjön, som for det meste har mosedekka breidder, er det ei klippe som ofte vert nytta som rasteplass, og som vert passert av Sörmlandsleden.
Nærliggande innsjøar er Öran (ca. to kilometer nordaust, eller tre km langs Sörmlandsleden), Långsjön (eit par hundre meter lengre vest for Svartsjön) og Trehörningen (nokre hundre meter lengre bort).
Kafr Jammal
Kafr Jammal (arabisk كفر جمّال ), er ein palestinsk by i Tulkarm guvernement heilt vest på Vestbreidda. Han ligg kring halvvegs mellom Qalqilyah og Tulkarm, og har eit folketal på kring 3 000. Landsbyen er hovudsakleg ein jordbrukbusetnader, der ein dyrkar mest oliven og sitrus. Kafr Jammal ligg 257 meter over havet og grensar til Falamya i vest, Kafr Zibad i aust, Jayyous i sør, og Kafr Sur i nord.
Kafr Jammal har eit godt forhold til naboområda.
Sosialrealisme
Sosialrealisme er ei retning innan litteratur, film, og biletkunst, vanlegvis forstått som ei underretning av realismen. Den sosialrealistiske litteraturen byrja i siste halvdel av 1800-talet. Sosialrealisme må ikkje forvekslast med sosialistisk realisme, den programfesta kunstretningen Sovjetunionen. Dei to sjangrane har likevel likskapar.
I tillegg til å søka etter objektivitet og nøyaktige skildringar av røyndommen, legg sosialrealismen vekt på kollektive spørsmål og sosiale relasjonar mellom menneske, gjerne i tilknytting til arbeidarklassen.
Sosialrealisme som kunstretning uttrykker seg både gjennom val av tema, gjennom tolkinga av kva som er dei reelle konfliktane i og mellom aktørane, og gjennom skildringa av omgjevnader, miljø og scenografi. Den sosialrealistiske litteraturen er problemorientert, han skildrar det verkelege livet og legg særleg vekt på dei sosiale tilhøva mellom grupper/klasser. Han er ofte, men ikkje alltid, politisert. Sosialrealismen skil seg frå ein individsentrert, psykologisk realisme, og frå partibunden tendensdikting som ein kan finna i sosialistisk realisme.
I Noreg er sosialrealismen mellom anna knytt til arbeidarlitteraturen (ca. 1920-1950) og litteraturen frå 1970-talet. Sosialrealismen har tradisjonelt stått svært sterkt i nordnorsk litteratur.
Trylen
Trylen er ein liten innsjø i Haninge kommun, Stockholms län og i landskapet Södermanland i Sverige. Innsjøen inngår i Tyresån-vassdraget, og vert drenert via Övre Rudasjön og Dammträsk til Drevviken.
Sosialrealisme
Mange norske forfattarar slutta seg til AKP (m-l)-rørsla og skreiv bøker for å fremja marxist-leninismen og slik endra det dei oppfatta som eit kapitalistisk og sterkt klassedelt samfunn. Forfattarar som Dag Solstad, Tor Obrestad og Edvard Hoem kan nemnast i dette sambandet. Kvinnelege forfattarar hadde endå fleire skeivheiter å peika på når det gjaldt makttilhøva i samfunnet, til døme Bjørg Vik og Toril Brekke.
Upper Greensand
Upper Greensand er ein glaukonitt-haldig grønsand som vart avsett i Londonbassenget i England under grunnmarine tilhøve i nedre krittida (Alb). Han høyrer til Gault-formasjonen. Upper Greensand vart avsett i eit kystnært, bølggepåverka avsetningsmiljø og går gradvis over i den marinen Gault Clay utover i Londonbassenget. Upper Greensand finst vest for Dunstable og Tatsfield, medan Gault Clay finst på austsida. Upper Greensand er blottlagt ved Blackdown Hills, East Devon Plateau og Haldon Hills.
Kafr Sur
Kafr Sur (arabisk كفر صور) er ein palestinsk by i Tulkarm guvernement aust på Vestbreidda, 12 kilometer søraust for Tulkarm. I følgje Palestinsk statistisk sentralbyrå hadde Kafr Sur eit folketal på kring 1 254 innbyggjarar i 2006. 13,5 % av folkesetnaden i Kafr Sur var flyktningar i 1997.
Årsjön i Tyresta
Årsjön er ein innsjø i Tyresta nasjonalpark i Haninge kommun i landskapet Södermanland i Sverige. Innsjøen inngår i Åvaån-vassdraget, og vert drenert via Årsjöbäcken til Stensjön.
Refleksjonsfaktor
Refleksjonsfaktor eller reflektans er den brøkdelen av ein bølgjeenergi som blir reflektert når bølgja fell inn mot ei grenseflate. Refleksjonsfaktoren for lys mot eit gjennomsiktig stoff er avgjort ved brytingsindeksen til stoffet, n, og er for lys som fell loddrett inn mot ei speglande flate, lik (n − 1)2/(n + 1)2. For glas med n ca 1,5 blir refleksjonsfaktoren ca 4 %, for vann 2 %, for krystallglas opptil 10 %. For ugjennomsiktige stoff varierer refleksjonsfaktoren frå bortimot 100 % (98 % for magnesiumoksid, 93 % for sølv) til 0,3 % (grafitt i olje).
Verdsborgar
Verdsborgar eller kosmopolitt (av gresk kosmos '(verds)orden' og polites 'borgar') viser til ein person som reknar heile verda som heimlandet sitt. Det kan ha ei filosofisk tyding der einkvan ikkje godtek nasjonar eller liknande inndelingar av menneskja, eller meir kvardagsleg om ein verdsvan person.
Omgrepet blei skapt av den greske filosofen Diogenes frå Sinope (Kynikaren), som då han blei spurt kvar han var frå svara «eg er ein borgar av verda» (kosmopolites). Sokrates hadde tidlegare sagt noko liknande då han identifiserte seg som tilhøyrande verda i staden for ein enkelt by (polis).
Klemet Espeset
Klemet Pedersson Espeset var ein norsk plassemann og felespelar frå Øn sokn i Hyllestad.
Lorenzhorn
Lorenzhorn er eit fjell i Dei lepontinske Alpane i Sveits. Fjellet har ei høgd på 3048 meter over havet og ligg like sørom Fanellhorn
Klemet Espeset
Klemet var fødd på garden Hydalen i Øn sokn. Han gifta seg i 1850 og flytta kring midten av 1850-åra til husmannsplassen Espeset under garden Lone i Fjaler. På denne husmannsplassen, som låg på austsida av Langesjøen, budde han til han var nærmare 80 år. Siste leveåra budde han på sjølve garden Lone Fjaler på fattigkassa sin kostnad.
Klemet Espeset spele på hardingfele i mange bryllaup. Han kunne mange særmerkte slåttar som Arne Bjørndal skreiv ned. Ein av desse slåttane var den særmerkte Styggemannsslåtten, ein variant av Fanitullen.
Fylkesveg 345 i Hedmark
Fylkesveg 345 i Hedmark går mellom Lier og Maurbakken i Kongsvinger kommune. Vegen er 34,6 km lang.
Sratsimir Hill
Sratsimir Hill (bulgarsk ‘Halm Sratsimir’) er ein ås med ei høgd opp mot 732 moh heilt nord på Korten Ridge på Davis Coast i Graham Land i Antarktis. Han ligg oppom Lanchester Bay i vest og Jordanoff Bay.
Sratsimir Hill ligg 8,23 km nord-nordvest for Sredorek Peak, 2,78 km nordvest for Bankya Peak, 2,84 km søraust for Wennersgaard Point og 7,83 km nordvest for Velichkov Knoll.
Provinsen Isparta
provinsen Isparta (tyrkisk Isparta ili) er ein provins sørvest i Tyrkia. Naboprovinsane er Afyon i nordvest, Burdur i sørvest, Antalya i sør og Konya i aust. Han har eit areal på 8 993 km² og har litt under ein halv million innbyggjarar. Provinshovudstaden er Isparta.
Provinsen er kjend for eple, surkirsebær, duer, roser og roseprodukt og teppe.
Distrikt
Provinsen Isparta er delt inn i 13 distrikt (hovuddistriktet er utheva):
Tornbergssjön
Tornbergssjön er ein liten innsjø i den delen av Hanveden som ligg i Haninge kommun på Södertörn, sør for Stockholm, og innanfor det svenske landskapet Södermanland.
Innsjøen ligg i Natura 2000-området Hanveden som omfattar, utanom Tornbergssjön og myra Odonrumpan vest for innsjøen, òg innsjøane Svartsjön, Trehörningen og Långsjön, og dessutan myra Storflagen, som ligg lengre aust. Natura 2000-området Hanveden utgjer berre ein liten del av det relativt store skogområdet Hanveden, som ligg i kommunane Haninge og Huddinge.
På sørsida av Tornbergssjön, som for det meste er omgjeve av mose, ligg det ein klippe som er eigna som rasteplass. Sörmlandsleden passarar der, og fører vidare opp til Tornberget, som er det høgaste punktet i Södertörn og heile Stockholms län, med 111 meter over havet, ca. 300 meter nordaust for Tornbersgssjön. Ved toppen av Tornberget passerer òg Tornbergsslingan, som er ei turløype i Paradisets naturreservat.
Vil ein nå Tornbergssjön, kan ein gjere det frå torpet Paradiset, der det er parkering; derfrå er det ca. to og ein halv time gange langs Nynäshamns-greina Sörmlandsleden til toppen av Tornberget, og nokre hundre meter til langs same løype, fram til innsjøen.
1951-filmen Alice in Wonderland
Walt Disney prøvde i 1930-åra å lage ein animert langfilm om Alice, men lykkast då ikkje. Ideen vart oppliva att i 1940-åra, først tenkt som ein spelefilm kombinert med animasjon, før Disney i 1946 vedtok å berre gå for animasjon i filmen. Filmen vart sett på som ein fiasko då han først vart utgjeven, som førte Walt Disney til å vise han på fjernsyn som ein av dei første episodane av TV-serien Disneyland. Han viste seg å gjere det godt på fjernsyn, særleg under den såkalla psykedelliske eraen (frå 1960-talet til tidleg 1970). Filmen vart etter kvart utgjeven på nytt på kino, som då viste seg å bli ein suksess. Filmen gjorde det etter kvart stadig betre gjennom sal av merkevarer og påfølgjande utgjevingar på heimevideo. Sjølv om filmen fekk dårleg kritikk etter den opphavlege utgjevinga, har han seinare vist seg å bli sett på som ein av dei største animerte klassikarane frå Disney.
Ein spelefilm basert på Alice in Wonderland, regissert av Tim Burton, vart utgjeven i 2010.
Bernard Palissy
Bernard Palissy var ein fransk vitskapsmann og keramikar som døydde i Bastillen i Paris under hugenottforfølgingane. Han er kjend for å ha utvikla framifrå imitasjonar av kinesisk porselen og var ein føregangsmann innan agronomi, geologi og for den eksperimentelle metoden innan naturvitskap.
Keramikk
Palissy-arbeid er kjenneteikna av naturlike attgjevingar av frukt, grønsaker, dyr og liknande på store, ovale fat. Motiva er forma i høgt relieff og har naturlege fargar. Alt er dekt med gjennomsiktig blyglasur.
Martyrdom
Under hugenottforfølgingane levde Palissy ei tid i Aust-Frankrike under vern av prinsessa av Sedan og Robert de la Marck. Han vende tilbake til Paris i 1575. I 1588 blei han fengsla for religionen sin. Han døydde i fangenskap i Bastillen.
Stair Hill
Stair Hill er ein ås ved sørsida av den inste delen av Holtedahl Bay, på vestkysten av Graham Land. Han vart fotografert av Hunting Aerosurveys Ltd. i 1956-57, og kartlagd frå desse bileta av Falkland Islands Dependencies Survey (FIDS). Han vart namngjeve av United Kingdom Antarctic Place-Names Committee (UK-APC) i 1959 etter Ralph Stair i U.S. National Bureau for målestandardar, som arbeidde med farga glas nytta i snøbriller.
Hipparchus
Hipparchus er ein rest av eit krater på månen. Det ligg søraust for Sinus Medii, nær sentrum av den synlege sida. I sør ligg det markante krateret Albategnius, og i sørvest ligg Ptolemaeus, som har liknande dimensjonar som Hipparchus. Horrocks ligg heilt innafor nordaustkanten av krateret. Halley ligg kant i kant i sør, og Hind ligg i søraust. I nord-nordaust ligg det skålforma Pickering, og Saunder ligg utafor nordaustkanten.
Satellittkrater
Til vanleg er desse identifisert på månekart med ein bokstav ved sidan av kratermidtpunktet som er nærast Hipparchus.
Furnes kyrkje
Furnes kyrkje er ei krosskyrkje frå 1708 i Ringsaker kommune, Innlandet. Dette er den fyrste steinkyrkja som vart oppført på Hedemarken etter mellomalderen, med stein mellom anna frå domkyrkjeruinane på Hamar. I byrjinga hadde kyrkja sentraltårn, men ved ei ombygging i 1876–78 etter planar av Paul Due fekk ho vesttårn. Due gav kyrkja eit nygotisk preg, men dette er endra i seinare restaureringar (1914, 1957–58).
Kepler-teleskopet
Kepler-teleskopet er eit NASA-romteleskop og -fotometer som skal leita etter jordliknande planetar, med særleg fokus på om dei ligg i den levelege sona til moderstjerna. Planetane vert oppdaga når dei passerer framom moderstjerna, og soleis reduserer lysstyrken til stjerna med rundt éin titusendel. Teleskopet er namnsett etter den tyske astronomen Johannes Kepler.
Happy av The Rolling Stones
«Happy» er ein song av the Rolling Stones på albumet Exile on Main St. frå 1972 med Keith Richards på solovokal. Han vart gjeven ut som den andre singelen frå albumet i juli 1972 og nådde 22. plass på singellista i USA.
Songen er tilskriven Jagger/Richards, men er i hovudsak skriven av Richards sommaren 1971 i villa Nellcôte sør i Frankrike. Grunnsporet vart spelt inn i kjellaren på Nellcôte med Richards på bass, gitar og vokal, produsent Jimmy Miller på trommer og saksofonist Bobby Keys på maracas. Nicky Hopkins la seinare på piano, og det same vart seinare gjort med trompeten til Jim Price og Key sin saksofon, gitaren til Mick Taylor og korvokalen til Mick Jagger.
Shangri-La av Mark Knopfler
Shangri-La er det fjerde soloalbumet til den britiske musikaren Mark Knopfler, gjeve ut 28. september 2004 av Mercury Records internasjonalt og Warner Bros. Records i USA. Shangri-La fekk generelt god kritikk.
Bakgrunn
I mars 2003 var Knopfler ute for ei motorsykkelulukke i Grosvenor Road i Belgravia, og braut kragebeinet, skulderbladet og sju ribbein. Den planlagde Ragpicker's Dream-turneen vart då kansellert. Knopfler var sju månader borte frå gitaren i fysioterapi, men vart til slutt frisk att og kunne gå i studio og på scenen att i 2004 for det fjerde soloalbumet sitt og turneen som følgde.
Innspelinga
Shangri-La vart spelt inn i februar 2004 i Shangri-La Studios i Malibu i California.